
I. Mátyás királyunk emlékére veretett fémer. 

Érdekes emlékéremmel gazdagodott vétel utján a m. n. 
muzeum éremgyüjteménye. Ez a 0.067-nyi átmérőjű ezüst- 
érem, melyet Rupp érmészeti munkájának II. kötetében, 

II. Lajos XlII-dik faja utáni jegyzetben, a b. Radvánszky- 
féle példányból közölt, és Dr. Zipser Keresztély által hozzá 
beküldött ismertetés nyomán leirt. Amiként ezen ritka érem 
kétféle korszaknak bélyegét viseli magán, épen úgy látni 
rajta a pénzverési művészetnek legszebb virágzását és hanyat- 
lását is. A díszes előlap közepén áll a főczimer, alul kerekí- 
tett paizsban; jobbra a váltakozó nyolcz pólya, a vörösekkel 
— melyek mélyedettek és pontozvák — kezdve, baba a 
koronás, kettősíarkú cseh oroszlán ágaskodik. A belső keretet 
hét karély képezi, melynek orraiban hármasszirmok, alattuk 
pedig kapcsokéi csinos díszítmények alkalmazvák , mig a 
mezőny üresedéseit kacskaringók töltik be. A főczimer fölött 
a magas zárt birodalmi koronát látjuk, mely Mátyás király 
más műemlékein is előfordúl, a többi hat karélyban jobbról 
kezdve áll : Magyarország kettős keresztje hármas halmon ; 
nyilt korona; a, Hunyadiak gyűrűt tartó hollója, a luzsácziai 
bika ; a sziléziai még akkoriban korona nélküli, és a Morva 
koronás, de az előbbihez egészen hasonló sasa. — Lépcső- 
zetes keretvonalok közt ezt olvassuk a külső szélén : 

-A MAThlU 4^- Dgi-^-GRACIA ^ KVHGARIQ -íjf BOhEj/TlIfcJ -^ÖTC^- 
RCIGIS MARChlOniS 4- /nORAVIÖ 4- DVdlS SLflSIÖ ; 

A vésetnek, főleg az Írásnak éles volta és gyakorlott 
kézre mutató kivitele, valamint magának a rajznak ízlése, 
ezen pénzbélyeget, a hazai művészet legjobbjai közé helyezik. 

Annál ingatagabb, hanyatlásról tanúskodó a nagy kirá- 
lyunk iránti mély tiszteletről, de kevesebb művészi tehetség- 
től származó hátlap. Ennek szövege kezdődik és végződik 
hármas szirmokkal, a pontokat ötszirmú virágcsák képezik. 

Ha a RADVÁNSZKY-féle érem eredeti, mit Dobóczky szak- 
értőleg constatál, és ugyanaz a mienkkel, akkor azt kell 
mondanunk, liogy Dr. Zipser közlésébe hibák csúsztak be ; 
lia Zipser közlése pontos, akkor az előlapnak, melyen a 
király cziméből a: dvcis * SLesié egészen elmaradt, főleg 
pedig a hátlapnak két különböző bélyege létezett; mert aRad- 
vánszky-félén a3.sorban ivstitje, aG-ikban mathie; 7-ikben 
(hungar) ie, 9-ben prefectvs, mely E-k érmünkön a: -vei 
irvák ; nálunk az 5-ik sorban az vbiqve szóban az v a Q-ban 
all; ZiPSER-nél a 7-ik sorban Hungarie után az ec etcetera 
elmaradt; nála a. 8-ik sorban gvglingervs áll, nálunk az vs 
hiányzik; nála a 10-ben hoc áll, nálunk: hoc, stb. Meglehet, 
hogy még a sorok beosztása és pontozása — mint all -ikben 
a nato: is mások; mi, ha csakugyan úgy van, ezen érmeket 
még nevezetesebbekké tenné, mivel igy mindenik számára 
külön bélyegek készültek volna, melyek közül az Írásmód 
miatt a RAnvÁNSZKY-félét régibbnek kellene tartanunk. 

Hogy a múzeumi példány nem Öntvény, nem utánzás, 
arról tanúskodik a veretnek élessége és a bélyegsiklásnak az 
Írásokon feltűnő nyomai. De feltűnő még az is, hogy a hát- 
lap kétszeres veretű, mit csak az érmészetileg gyakorlott 
szem vesz észre. Az elsőd írás t. i. ferdén állott az előlap 
függélyéhez, miért is — mint a sorok közti vésés és a régi 
írásnak az első két sor közt és a jobbik oldalon látható nyo- 
maiból következik, uj veret lett szükségessé, miből az előlap 
bélyegsikamlása is magyaráztatik. 

Rlető helyről várjuk észrevételeinkre a feleletet, mely 
órtesítendi a szakismerőket, vájjon egy vág} 7 két bélyeg léte- 
zett a (rUGLiNGER-félc emlékéremhez. 





Azt, vájjon Guglinger volt-e pénzverdéi igazító is 
Körmöczbányán ? ezen éremből nem lehet kihozni, mert 
ebben a város, nem pedig a verde elöljárójának iratik! 

Rómer Flórís. 



Borsod az őskorban s újabb kőkori leletei. 

Borsodban svele talán az egész magyar alföldön, az ős-kő- 
korszaknak semmi nyoma eddigelé, és azt hiszem, hogy ide- 
vonatkozó leletek ezután sem fognak megörvendeztetni. Nem 
tudom tisztelt olvasóim osztoznak e nézetemben, midőn ennek 
okát abban keresem, hogy hajdanta e területet állandólag víz 
boritá, úgy hogy fölötte majdnem két korszak tűnt le nyom- 
talanul. Elérkezettnek látom az időt, hogy az egykori alföldi 
tenger kérdését, régészeti oldalát tekintve tisztázzuk, s a geo- 
lógia idevonatkozó adatait fölhasználjuk. Én egy idő óta nem 
kis figyelemmel tanulmányozám e tételt és talán nem volt 
egészen sikertelen ebbeli fáradozásom. Tapasztaltam a 
nagyobb vízmosásoknál, hogy majd alantabb, majd maga- 
sabban fekvő rétegeikben az iszap-lerakodások nem hiányoz- 
nak, miként többé-kevésbbé nem hiányzanak oly jelenségek 
sem, melyek egy nagyobb tó vagy tenger egykori létezésének 
kétségtelen bizonyítékát képezik, mint: kagylók, csigák, halak 
maradványai vagy kövületei. És ezekben alig van gazdagabb 
megye Borsodnál. 

A Sajó völgyében Alacsha nevezetes hal-kövületeiről, 
melyek nagy mennyiségben fordulnak elő. Mint hallom, egész 
gyűjteménye van azokból Szathmáry urnák, zsolczai lakásán. 

A Sajó és Boldva közében eső Mucson pedig tengeri 
kagyló maradványaival kelti fel figyelmünket. Ugyancsak 
felső Borsodban, Kurittyánon is fordultak elő lial-kövületek ; 
erről azonban egészen megbízható tudomásom nincsen. 

Ha helyesen értesült Benkő (Topograpliia Oppidi Mis- 
kolcz 1818 41. 1.) a Balekben is, annak déli, az egri völgyre 
néző leereszkedésein fordulnak elő kagyló kövületek és marad- 
ványok. 

